als_Latn dik_Latn sag_Latn
Krasniqi: ISIS-i s’i solli gjë të mirë botës, ndaj mos kundërshtoni me metodat e tyre!
“Djegia dhe shkatërrimi a janë mjete ISIS-iane apo demokratike?”, pyet imami Shefqet Krasniqi. “Deri kur disa nga ne do të bëhen aq të palogjikshëm sa të mundohen të shprehin kundërshtinë e tyre ndaj grupeve të ndryshme terroriste me po të njëjtat mjete dhe metoda të vet atyre”.
“Pjesëtarët e ISIS-it kohë më parë, në mënyrë primitive, digjnin pasaportat dhe dokumentet e Kosovës dhe tash dalin të rinjtë e PDK-së me të njëjtin mentalitet djegin atë që e quajnë ‘flamur’ të ISIS-it. Çfarë ironie!”, shkruan Krasniqi në një opinion dërguar në adresën e redaksisë.
Ai shprehet kundër Shtetit Islamik të Irakut dhe Shamit, dhe shton se askush nuk ka të drejtë t’i përvetësojë simbolet bazë të islamit, sikur që është shehadeti.
“ISIS nuk i solli asgjë të mirë botës myslimane, në veçanti Lindjes se Mesme, përveç trazirave, djegieve, dhunës, gjakderdhjes dhe të qenit në shërbim të të huajve. Mirëpo, përderisa askush nuk ka të drejtë t’i përvetësojë e t’i keqpërdorë simbolet islame, sikur shehadeti në këtë rast, gjithashtu askush nuk ka të drejtë të djegë shehadetin”, thotë ai.
Shkrimin e tij të plotë mund ta lexoni këtu.
als_Latn als_Latn als_Latn als_Latn als_Latn als_Latn